cyanic-selkie/wikianc huggingface dataset:
Futbolo fabrikas (filmas)
Turinys
Čelsio chuliganai yra pasidaliję į 2 grupuotes, kurioms vadovauja Harisas ir Bilis, o Tomis priklauso pastarojo gaujai. Kuomet jie kartu vyksta į išvykos rungtynes, degalinėje pamatęs kelis Stoke City FC sirgalius, su kuriais turi senų sąskaitų, Bilis nusprendžia juos užpulti. Įsikiša policija, Bilis, Tomis ir Rodas suimami, kas sukelia Hariso įniršį.
Po vienų savaitgalio išgertuvių Tomis su draugu atsibunda merginos namuose, kuri, kaip paaiškėja, yra Millwall FC chuliganų gaujos nario sesuo. Jiems pavyksta pabėgti, tačiau dabar šis su draugais ieško Tomio visame Londone. Filmas baigiasi masinėmis chuliganų muštynėmis, po kurių Tomis atsibunda ligoninėje.
Adomas Bžostovskis
Adomas Bžostovskis ((1722–1790) – LDK valstybinis ir karinis veikėjas, pėstininkų generolas-leitenantas (nuo 1748), Polocko kaštelionas (1758–1776), Valkavisko seniūnas nuo 1766 metų, Baro konfederacijos šalininkas, seimo deputatas.
Biografija
thumb|left|180px|Adomo Bžostovskio žmona Genavefa Oginskaitė Lietuvos bajorų Bžostovskių giminės atstovas, herbo „Strzemię“ savininkas. Lietuvos didžiojo raštininko ir Mstislavlio kašteliono Konstantino Benedikto Bžostovskio (m. 1722) ir Terezės Vaina-Jaseneckos jaunesnysis sūnus. Vyresnysis brolis Lietuvos didysis iždininkas Mykolas Bžostovskis.
Molodkovsko, Sokoluvo Kazunės seniūnas. Radvilų šalininkas.
Baigė Vilniaus pijorų kolegiumą. 1738 metais Adomas Bžostovskis buvo išrinktas pasiuntiniu (deputatu) nuo Kauno pavieto į seimą, 1744 metais – pasiuntinys nuo Slanimo pavieto. 1748 metais gavo generolo-majoro kavalerijoje titulą, vėliau tapo pėstininkų generolu-leitenantu. 1758 metais Adomas Bžostovskis buvo paskirtas Plocko kaštelionu ir Lietuvos tribunolo maršalka.
1764 metų gegužės 7 d. Adomas Bžostovskis kartu su 21 senatoriais pasirašė Karūnos didžiojo etmono Jono Klemensko Branickio manifestą prieš rusų valdininkavimą ir partijos „Familija“ šalininkus. 1766 metais – LDK iždo komisijos narys. 1767 metais prisijungė prie Radomo konfederacijos ir dalyvavo Repnino seime, kuris ratifikavo taikos sutartį su Rusija.
1769 metais Adomas Bžostovskis prisijungė prie Baro konfederacijos. Organizavo ginkluotą partizaninį judėjimą Mažojoje ir Dižiojoje Lenkijoje. Po konfederatų pralaimėjimo emigravo į Saksoniją. 1773 metais jis grįžo į tėvynę ir atsitraukė nuo politinės veiklos. 1776 metais Adomas Bžostovskis atsisakė nuo Plocko kašteliono pareigybės.
Baltojo erelio ordino kavalierius (1758).
Šeima ir vaikai
Buvo vedęs kunigaikštytę Ganeverą Oginskaitę, Trakų vaivados, kunigaikščio Juozapo Jono Tado Oginskio ir Anos Višnioveckaitės dukterį, nuo santuokos su kuria turėjo tris sūnus:
Zenonas Namavičius
Zenonas Namavičius (1943 m. gegužės 15 d. Eimuliškyje, Panevėžio rajonas - 2019 m. spalio 23 d. Vilniuje) – teisininkas, teisėtyrininkas, teisės istorikas, buvęs diplomatas, ambasadorius, LR Konstitucinio Teismo teisėjas.
Biografija
1959–1961 m. Panevėžio melioracinės statybos tresto darbininkas. 1961–1962 m. Panevėžio gamyklos „Lietkabelis“ darbininkas. 1967 m. VU Teisės fakultete baigė teisės studijas, įgijo teisininko kvalifikaciją. 1967–1993 m. dirbo VU TF Valstybės ir teisės teorijos ir istorijos katedroje. 1970–1973 m. baigė aspirantūrą Maskvos M. Lomonosovo universiteto Teisės fakultete. 1973 m. apgynė teisės mokslų kandidato disertaciją „Joachimo Lelevelio politinė teorija“, teisės mokslų kandidatas. 1974–1984 m. VU Teisės fakulteto prodekanas. 1975–1976 m. stažavosi Vienos universitete. 1984–1990 m. VU Teisės fakulteto docentas, 1990–1991 m. dekanas, 1991–1993 m. VU prorektorius. 1989–1992 m. Lietuvos teisininkų draugijos pirmininkas.
1993–1999 m. LR nepaprastasis ir įgaliotasis ambasadorius Vokietijoje. 2000–2002 m. LR ambasadorius Rusijos Federacijoje, 2001–2002 m. ir Armėnijos respublikoje. 2002–2011 m. LR Konstitucinio Teismo teisėjas. Buvo LR Konstitucijos projekto rengimo grupės narys, VU TF Teisės teorijos ir istorijos katedros docentas; dėstyti dalykai – Politinių ir teisinių teorijų istorija (vientisųjų teisės studijų programoje); Teisės filosofija ir teisinės minties istorija (teisės doktorantūroje).
Buvo vedęs, žmona Nijolė Namavičienė - M. K. Čiurlionio menų mokyklos mokytoja pianistė. Sūnus Justas Namavičius, teisininkas, Bonos universiteto Teisės ir valstybės mokslų fakulteto Baudžiamosios ir baudžiamojo proceso teisės katedros mokslo darbuotojas, teisės doktorantas; Andrius Namavičius (g. 1968 m.), diplomatas, ambasadorius.
Lapių VI tvenkinys
Lapių VI tvenkinys – tvenkinys Lietuvoje, Kauno rajone, 9 km į šiaurės rytus nuo Kauno miesto centro, Lapių miestelio pietvakariniame pakraštyje. Sudarytas užtvenkus Veiseistės upelį (Neries intakas) 1,2 km nuo jo žiočių. Tvenkinio ilgis iš šiaurės į pietus – 0,29 km, plotis – iki 0,09 km. Altitudė 44,2 m. Krantai aukštoki, rytinis krantas apaugęs medžiais. Priešsroviui iškart stūkso Lapių V tvenkinys. Rytinėje pakrantėje stūkso Staviščių miškas, vakarinėje ir pietinėje pakrantėse įsikūrusi Smiltynų I gyvenvietė.
The Sun
„The Sun“ – tabloid formato laikraštis, leidžiamas Jungtinėje Karalystėje ir Airijoje. Leidybos pradžioje buvo broadsheet formatu. Formatas pakeistas laikraštį 1969 m. įsigijus dabartiniams savininkams. Laikraščio leidėjas – „News UK“ antrinė įmonė „News Group Newspapers“.
Tai didžiausią tiražą turintis dienraštis Jungtinėje Karalystėje. 2018 m. sausį jo tiražas siekė 1,5 mln. egzempliorių. Regioniniai leidimai platinami Škotijoje (Glazgas), Šiaurės Airijoje (Belfastas) ir Airijos Respublikoje (Dublinas).
Atsargiai! Banditai!
'''Atsargiai! Banditai!''' – 1951 m. režisieriaus Carlo Lizzani sukurtas karinis veiksmo filmas, paremtas tikrais įvykiais.
Turinys
1944 m., Genuja. Partizanų būrys sulaukia vadovybės pranešimo, kad išsilaipinę sąjungininkai šalyje juda labai lėtai, artimiausiu metu jų regione puolimas neplanuojamas, todėl būriui pasiūlyta tiesiog išsivaikščioti į namus arba pasitraukti į kalnus. Partizanai nusprendžia nepaklusti ir suorganizuoja ekspediciją į miestą, kur gamyklos teritorijoje yra paslėpti ginklai. Tuo metu mieste vyksta darbininkų streikas, o gamykla užimta vokiečių kareivių. Partizanai, persirengę civiliais, prasmunka į vidų, kur užverda inirtingas mūšis, iš kurio partizanams beveik nėra galimybių ištrūkti.
Pagrindiniai aktoriai
Juosta nufilmuota neorealizmo stiliumi, visi aktoriai, išskyrus Lollobrigidą ir Checchi, yra neprofesionalai.
Danziger Luft-Reederei
Danziger Luft-Reederei – 1919–1923 m. veikusi aviakompanija, „Deutsche Luft-Reederei“ (DLR) dukterinė įmonė, iš laisvojo Dancigo miesto vykdžiusi maršrutus į Vokietiją, Sąjungininkų administruojamą Klaipėdos kraštą, Lietuvą, Latviją, Estiją.
Istorija
miniatiūra|Danziger Luft-Reederei Fokker F.II Dancigo oro uoste Nors formaliai „Danziger Luft-Reederei“ buvo registruota Laisvajame Dancigo mieste, leidimą vykdyti skrydžius jai 1919 m. spalio 27 d. suteikė Vokietijos Reicho oro tarnyba Berlyne. Pagal Sąjungininkų aviacijos priežiūros komisijos (vok. Interallierte Luftfahrt-Überwachungs-Kommission) nustatytas taisykles, tik Dancige registruoti orlaiviai turėjo teisę skraidyti per Tautų Lygos administruojamą „Lenkijos koridorių“, skyrusį pagrindinę Vokietijos dalį nuo Rytprūsių. Siekdama išnaudoti šią galimybę, DLR 1919 m. spalio mėn. įkūrė savo padalinį Dancige.
1920 m. spalio 20 d. (kituose šaltiniuose - spalio 18 d.) Deutche Luft-Rederei lėktuvas Friedrichshafen FF.49 Nr. D.43 pervežė pirmą tarptautinio oro pašto siuntą į Lietuvą bandomuoju maršrutu Warnemünde-Karaliaučius-Mėmėlis-Kaunas-Ryga ir šią liniją perdavė dukterinei įmonei Danziger Luft-Reederei, nors oficialiai pirmoji tarptautinė oro linija Kaunas–Karaliaučius–Dancigas–Berlynas buvo atidaryta tik 1921 m. liepos 21 dieną.
Iš pradžių orlaivių spalvos buvo juoda ir sidabrinė, nuo 1922 m. – tamsiai žalia. Ant sparnų ir krypties vairo piešiamose raudonose juostose buvo žymimas miesto simbolis – du balti kryžiai
1923 m. vasario mėn. „Deutsche Luft-Reederei“ ir „Lloyd Luftdienst“ susijungus į „Deutsche Aero Lloyd“ (DAL), iki tų pačių metu birželio 9 d. veikė atskiras naujosios aviakompanijos Dancigo padalinys – Danziger Aero Lloyd.
Lėktuvų parkas
miniatiūra|Danziger Luft-Reederei orlaivis Fokker F.II 1922 m. leidžiasi Dancigo Langfuhr oro uoste (dabar Gdanskas, Wrzeszcz). 1921 m. „Danziger Luft-Reederei“ orlaivių parką sudarė:
Maltos geografija
Malta – salų valstybė Pietų Europoje, Viduržemio jūroje; 93 km į pietus nuo Sicilijos salos, iki Afrikos 295 km. Vakaruose Sicilijos, arba Tuniso, sąsiauris skiria Europą (Sicilijos salą) nuo Afrikos. Visa salų krantų linija 260 km, iš jos Maltos 197 km, Goco 56 km. Nuo Maltos iki Goco 6,5 km, jas skiria Komino sala ir Maltos bei Goco sąsiauriai. Vidutinis skrydžio laikas iš Valetos: Roma – 80 min., Ciurichas – 140 min., Kairas – 160 min., Londonas – 180 min.
Priklauso 12 jūrmylių teritoriniai vandenys. Išskirtinę žvejybos zoną sudaro 25 jūrmylės.
Sudaro trys salos ir keletas uolų: Malta (246 km²), Gocas (67 km²), Kominas, arba Kemuna (2 km²). Maltos salą sudaro neaukšta karstinė plynaukštė, kraštuose uolėta; pakrantei būdingi klifai. Aukščiausias šalies taškas yra pietinėje salos dalyje – Ta Dmedžrekas (253 m virš jūros lygio). Šiaurinė ir rytinė pakrantės išraižytos, daug patogių užutėkių ir įlankų; Didysis užutėkis, Marsamkseto užutėkis, Marsaksloko įlanka, Švento Pauliaus įlanka. Goco sala – klintinė, daugiau žalumos; pakrantės uolėtos.
Vidaus vandenys
Upių nėra, požeminiai vandenys.
Klimatas
Būdingas tipiškas Viduržemio jūrinis klimatas su karštomis, sausomis, saulėtomis vasaromis, švelniomis ir lietingomis žiemomis. Saulė šviečia nuo 11–12 valandų per dieną birželio–rugpjūčio mėnesiais, iki 5 valandų sausį. Vidutinė metinė oro temperatūra +18 °C (sausį +12 °C, žemiausia temperatūra įregistruota +5 °C; liepą ir rugpjūtį +26 °C). Liepos–rugsėjo mėnesiais vidutinė oro temperatūra beveik nenukrinta žemiau +20 °C.
Budapesti Teherfuvar
Istorija
1935 m. birželio mėnesį klubas viešėjo Lietuvoje, kur Kauno Makabi aikštėje 13 d. su Kovas Kaunas sužaidė 2:2. 14 d. nugalėjo Kauno rinktinę 3:0, o 15 d. – Makabi Kaunas 5:0, 1937 m. birželio 9-10 d. "Budafok" vėl buvo atvykęs į Lietuvą. Birželio 9 d., Kaune 4:1 (1:0) nugalėjo Kauno LFLS, o birželio 10 d. 1:3 (0:1) pralošė ŠŠ Kovui.
Maltos geografija
Klimatas
Vidutinis daugiametis kritulių kiekis šalyje 580 mm. Sausasis sezonas trunka keturis mėnesius – nuo gegužės iki rugpjūčio pabaigos; beveik nelyja birželį ir liepą. Daugiausia lyja sausį; dažnos liūtys. Dažni vėjai; būdingas sirokas – karštas ir sausas vėjas, atnešantis smėlį ir dulkes iš Sacharos.
Vidutinė sausio ir liepos oro temperatūra °C (vidutinis daugiametis kritulių kiekis mm): Valeta +12 ir +26 (520).
Dirvožemis
Vyrauja skurdūs karstiniai dirvožemiai. Stipri vėjo erozija, druskėjimas.
Aplinkosauga
2000 m. atmosferos tarša tūkst. t: anglies monoksidu 25, sieros dioksidu 25, azoto oksidais 11, lakiaisiais organiniais junginiais 8.
Zmolikas
Zmolikas  – kalnas šiaurės vakarų Graikijoje, priklauso Janinos nomui. Tai aukščiausia Pindo kalnų viršūnė, siekianti 2637 m aukštį, ir antras aukščiausias Graikijos kalnas po Olimpo. Zmolikas daugiausiai sudarytas iš serpentinito, kuris yra retai aptinkamas mineralas Graikijoje. Per kelis Pleistoceno epochos periodus buvo apledėjusios kalno šiaurinės ir rytinės karos bei slėniai. Iš Zmoliko išteka Vjosės upė, šalia viršūnės, 2200 m aukštyje, yra mažas alpinis ežeras, vadinamas Drakolimni Smolika. Šiaurės vakaruose Zmolikas nuo Gramo kalno atskirtas slėniu, o pietuose nuo Timfės skiria Vjosės slėnis. 15 km į pietvakarius įsikūręs demo centras – Konica.
Aukštesnėse vietovėse, esančiose virš 2000 m, plyti žolynai ir iškilę akmenys, žemesnėse vietose driekiasi spygliuočių ir lapus metančių medžių miškai. Spygliuočių miškuose, nuo 1000 m aukščio, labiausiai paplitusi juodoji pušis, o nuo 1500 iki 1800 m ją pakeičia baltažievė pušis.
Kininis arbatmedis
Tai visžalis krūmas ar nedidelis medis. Arbatai auginami arbatmedžiai paprastai neauginami aukštesni nei 2 m. Turi tvirtą liemeninę šaknį. Lapai pražangūs, paprastieji, 4–15 cm ilgio ir 2–5 cm pločio. Žiedai gelsvai balti 2,5–4 cm skersmens, su 7–8 vainiklapiais.
Kininio arbatmedžio šviežiuose lapuose yra ~4 % kofeino bei flavonoido Apigenino pasižyminčio antivėžiniu veikimu. Renkami švieži, šviesios spalvos lapai. Iš jų ruošiamos įvairios arbatos rūšys: baltoji arbata, žalioji arbata, juodoji arbata, ulun, pu-erh. Iš sėklų gaunamas aromatinis aliejus, naudojamas kulinarijoje. Svarbiausi arbatmedžio auginimo rajonai yra Dardžilingas, Asamas, Nilgiris Indijoje.
Interrabang
Interrabang – 1969 m. Italijoje sukurtas filmas.
Turinys
Fotografas su trimis modeliais negyvenamoje saloje rengia foto sesiją, kuomet per radiją išgirsta pranešimą, kad policija po susišaudymo ieško pavojingo nusikaltėlio. Baigę darbus jie nori grįžti į krantą, tačiau nesugeba užvesti katerio, kuriuo atplaukė. Jiems pavyksta prisikviesti pro šalį plaukiančią valtį, tačiau joje nėra pakankamai vietos, todėl fotografas į krantą leidžiasi vienas.
Likusios trise, merginos nerūpestingai leidžia laiką, kol aptinka, kad saloje be jų yra dar vienas žmogus – paslaptingas nepažįstamasis Marko...
Juan Guaidó
Chuanas Gerardas Gvaido Markesas (Juan Gerardo Guaidó Márquez; g. 1983 m. liepos 28 d.) – Venesuelos politikas, nuo 2019 m. sausio 5 d. Venesuelos nacionalinės asamblėjos pripažintas laikinai pareigas einančiu prezidentu.
Mike Powell
Maikas Pauelas (, g. 1963 m. lapkričio 10 d. Filadelfijoje, JAV) – amerikiečių lengvaatletis, šuolininkas į tolį, pasaulio rekordininkas. Jis yra laimėjęs du olimpinius sidabro medalius, buvo du kartus pasaulio čempionu. 2018 m. duomenimis, jam priklausė pasaulio šuolių į tolį rekordas (8,95 m), pasiektas 1991 m.
Biografija
Baigęs Edgewood vidurinę mokyklą Vest Kovinoje (Kalifornija), įstojo į Kalifornijos universitetą Irvine (University of California, Irvine), o po to perėjo į Kalifornijos universitetą Los Andžele.
M. Pauelas dirba sporto apžvalgininku Yahoo! naujienų tarnyboje.
Karjera
1991 m. Pasaulio lengvosios atletikos čempionate, vykusiame Tokijuje, šuolių į tolį finale M. Pauelas penktuoju bandymu nušoko 8,95 m ir pasiekė naują pasaulio rekordą. Šis rezultatas 5 cm viršijo ankstesnį rekordą, nuo 1968 m. beveik 23 metus priklausiusį amerikiečiui Bobui Bimonui. Nuo 1990 m. M. Pauelas yra ketvirtas sportininkas, išlaikęs pasiektą šuolių į tolį pasaulio rekordą daugiau kaip 20 metų. 1991 m. jis pelnė geriausio JAV atleto–mėgėjo titulą (James E. Sullivan Award) bei pripažintas BBC geriausia užsienio metų sporto asmenybe.
Iškovojo antrąsias vietas dviejose vasaros olimpinėse žaidynėse: 1988 m. Seule ir 1992 m. Barselonoje. Laimėjo pasaulio lengvosios atletikos čempionatus: 1991 m. Tokijuje ir 1993 m. Štutgarte, taip pat pelnė bronzą 1995 m. pasaulio čempionate Geteborge.
Po vasaros olimpinių žaidynių 1996 m. M. Pauelas paliko sportą. Jis vėl sugrįžo 2001 m. siekdamas sudalyvauti 2004 m. olimpinėse žaidynėse, tačiau po nesėkmingų atrankos varžybų nepateko į JAV nacionalinę rinktinę.
Karibų piratai: ant keistų bangų
Karibų piratai: ant keistų bangų – 2011 m. JAV fantastinis nuotykių filmas. Filmą režisavo Rob Marshall, scenarijų parašė Ted Elliott ir Terry Rossio, o prodiusavo Jerry Bruckheimer. Jame Johnny Depp vaidina kapitoną Džeką Sperou kartu su Penélope Cruz, Ian McShane, Geoffrey Rush, Kevin McNally, Sam Claflin ir Stephen Graham. Tai ketvirtoji „Karibų piratų“ filmų serijos dalis. Filme ekscentriškasis piratas kapitonas Džekas Sperou priverstas sudaryti nedrąsią sąjungą su paslaptinga moterimi iš praeities – Andželika, kuri leidžiasi į jaunystės fontano paieškas, susiduria su liūdnai pagarsėjusiu piratu Juodabarzdžiu ir aplenkia seną Džeko priešą Barbosą.
Filmas sulaukė nevienareikšmiškų kritikų vertinimų dėl scenarijaus ir originalumo stokos, tačiau buvo giriamas už vaidybą, vaizdo efektus ir veiksmo scenas. Filmas sumušė daugybę kasos rekordų ir buvo trečias pagal pajamas 2011 m. filmas.
2017 m. gegužės mėn. buvo išleistas tęsinys „Karibų piratai: Salazaro kerštas“.
Lietuvos futbolo žaidėjų perėjimai 2020 m.
Apie perėjimus
Žaidėjų perėjimų laikotarpius rekomenduoja UEFA, bet galutinai nustato kiekvienos šalies federacija. Užsienio žaidėjai, gali išeiti iš klubo bet kada, jei tik įvykdomi kontrakto įsipareigojimai. Jie gali treniruotis su naujuoju klubu, tačiau oficialiai prisijungti ir dalyvauti rungtynėse už kitą klubą gali tik atsidarius perėjimų langui. UEFA kontroliuoja kelis kartus per metus žaidėjas gali pereiti iš vieno klubo į kitą.
Šio sezono perėjimai Lietuvoje
Žiemos perėjimų periodas vyko sausio 2 d. – kovo 7 d. Netrukus kilo COVID-19 pandemija, dėl kurios nemažai užsienio žaidėjų išvyko namo, o karantinui Lietuvoje pasibaigus negalėjo grįžti dėl tarptautinių kelionių apribojimų. Todėl klubų komplektacijos koregavimui buvo suteikta papildoma savaitė – nuo gegužės 23 iki 30 d.
Vasaros perėjimų langas buvo perkeltas nuo birželio 27 d. – liepos 27 d., į liepos 13 d. – rugpjūčio 12 d.
Sąraše tik A lygos ir Pirmos lygos perėjimai. Perėjimai iš/į dublerių komandas taip pat nėra nurodyti.
Ramutė Ruškytė
Ramutė Ruškytė (g. 1958 m. kovo 6 d. Plungėje) – teisininkė, Lietuvos Respublikos Konstitucinio Teismo (LR KT) teisėja (2005–2014 m.).
Biografija
1985 m. Vilniaus universiteto (VU) Teisės fakultete baigė teisės studijas, įgijo teisininkės kvalifikaciją.
Nuo 1985 m. iki 1990 m. Vilniaus miesto administracinių rajonų Nepilnamečių reikalų komisijos atsakingoji sekretorė, vakarinės mokyklos teisės dėstytoja. Nuo 1990 m. iki 1993 m. dirbo teisinį darbą Vilniaus miesto savivaldybėje, Valstybinėje mokslo, studijų ir technologijų tarnyboje (Mokslo ir studijų departamento pirmtakėje), Vilniaus pedagoginiame universitete, buvo LR Aukščiausiosios Tarybos deputato padėjėja-sekretore, nuo 1993 iki 2001 m. LR Vyriausybės kanceliarijos Juridinio skyriaus referentė–konsultantė, vedėjo pavaduotoja, vedėja, Teisės ir teisėtvarkos departamento direktorė, nuo 2001 iki 2002 m. Lietuvos teisės universiteto docentė, advokatė, nuo 2002 m. LR KT Teisės departamento direktorė, nuo 2005 m. kovo mėn. iki 2014 m. LR KT teisėja.
Paskelbė mokslinių straipsnių, yra civilinės teisės vadovėlio bendraautorė
Mikalojus Zaviša
Mikalojus Zaviša (apie 1585–1647) – LDK valstybinis veikėjas. Lietuvos didysis referentas (1625–1626), Vitebsko kaštelionas (1626–1647).
Biografija
Kilo iš bajorų Zavišų giminės, herbo „Labedz“ savininkas. Jono Zavišos ir Anastasijos Tryznaitės sūnus.
Šeima
Buvo vedęs Elžbietą Radvilaitę (1592–1627), Stanislovo Radvilos II dukterį. Nuo santuokos su ja turėjo tik dukteris, viena iš kurių Liudvika Zavišaitė buvo viena pirmųjų Misko bernardinių.
Heigjurin Miklis
Heigjurin Miklis  – antras pagal aukštį Skuvojaus taškas, Fareruose. Iškilęs 391 m. Salos vakaruose stūkso Knukuras (392 m).
Jonas Zaviša
Jonas Zaviša (apie 1550–1626 m.) – LDK valstybinis veikėjas. Lydos pakamaris (nuo 1593), Mstislavlio (1596) ir Vitebsko vaivada (nuo 1599).
Buvo Suražo seniūnijos valdytojas (nuo 1599).
Biografija
Iš bajorų Zavišų giminės, herbo „Labedz“ savininkas. Jono Zavišos vyresnysis sūnus.
1609 metais fundavo Mykolo Archangelo bažnyčią Belogrude, Lydos paviete. Perdavė jam Miadzeuščino folvarką su 8 valakais, Janaulianuose su 10 valakų, nedidelį mišką, lauką netoli Ditvo, teisę gaudyti žuvį Ditvos upėje ir 10 kapų grašių.
Raštų autorius į Vitebsko žmones (1621 metų kovas), sukurtų užkirsti kelią riaušių pasikartojimą prieš Juozapatą Kuncevičių.
Šeima
Buvo vedęs Anastasiją Tryznaitę, santuokoje su kuria turėjo sūnų Mikalojų. .
Berlyno sindromas
Berlyno sindromas – 2017 m. sukurtas psichologinis trileris, rodytas Sundance kino festivalio programoje.
Turinys
Jauna australė Kler atvyksta į Berlyną, kur ketina rengti fotoreportažą. Čia ji susipažįsta su Endžiu, kuris dirba anglų kalbos mokytoju mokykloje. Po keleto susitikimų jie kartu praleidžia naktį, po kurios Kler atsibunda viena užrakinta bute. Kai vakare grįžta Endis, jis situaciją pateisina nesusipratimu, tačiau ir kitą rytą Kler nepavyksta ištrūkti. Butas, kuriame ji uždaryta, tampa kalėjimu, nes Endis įsitikinęs, kad Kler po kurio laiko susitaikys ir iš tiesų taps jo mergina.
Ileris
Ileris (, antikiniais laikais – Ilargus) – upė, tekanti Bavarijos ir Badeno-Viurtembergo žemėse, Vokietijoje; dešinysis Dunojaus intakas. Upės ilgis – 147 km, baseino plotas – 2152 km², vidutinis debitas – 75 m³/s.
Ištakos netoli Oberstdorfo, šalia pasienio su Austrija. Nuo ištakų teka šiaurės kryptimi. Teka per Zonthofeną, Algojaus Imenštatą ir Kempteną.
Tarp Lautracho, esančio netoli Memingeno ir Ulmo, maždaug 50 km teka Bavarijos ir Badeno-Viurtembergo žemių riba. Ulme įteka į Dunojų.
Margavos tvenkinys
Margavos tvenkinys – tvenkinys Lietuvoje, Kauno rajone, 2 km į pietvakarius nuo Karmėlavos miestelio. Sudarytas užtvenkus Z-1 upelį (Zversos intakas, Neries baseinas) 1 km nuo jo žiočių. Tvenkinio ilgis iš pietvakarių į šiaurės rytus – 0,38 km, plotis – iki 0,04 km. Altitudė 63 m. Krantai aukšti, apaugę medžiais ir krūmynais, į šiaurę stūkso Pilėnų miškas. Į pietus įsikūrusi Ramučių gyvenvietė, į vakarus – Margavos gyvenvietė. Pietrytine pakrante eina kelias.
Šri Lankos provincijos
thumb|270px|Šri Lankos provincijos Šri Lankos provincijos (si පළාත) − šis Šri Lankos administracinis suskirstymas gyvuoja nuo 1987 m. Iki 1987 m. šalies administracinis suskirstymas rėmėsi dar kolonijinių laikų skirstymu. Šiuo metu Šri Lankos teritorija skirstoma į 9 provincijas.
Pujehujė
Pujehujė  – aktyvus ugnikalnis pietų Čilėje, Los Rioso regione, Patagonijos Anduose, šalia Pujehujės ežero, Pujehujės nacionaliniame parke.
Renny Vega
Reni Visentė Vega Fernandesas (Renny Vicente Vega Hernández; g. 1979 m. liepos 4 d.) – Venesuelos futbolininkas, vartininkas. Venesuelos rinktinės žaidėjas.
Vega treniravosi „Udinese“ jaunimo komandoje, bet į pagrindinę komandą nebuvo pakviestas, todėl grįžo į Venesuelą ir žaidė „Aragua FC“ klube. 2007–2008 m. rungtyniavo Turkijoje, bet gavo nedaug žaidybinio laiko ir vėl grįžo Venesuelon.
Bow Wow Wow
„Bow Wow Wow“ (plg. liet. „au au au“, taip pat triukšmas, perrėkimas ) – anglų New Wave stiliaus grupė, žinomo impresarijaus Malcolmo McLareno įkurta praėjusio amžiaus aštuoniasdešimtaisiais metais. Grupės muzika charakterizuojama kaip įvairių šalių popmuzikos ir afrikietiškos kilmės perkusijos sintezė.
Istorija
thumb|left|upright|Annabella Lwin, 1982 1980 m., po nesėkmingo bandymo tapti britų pankroko grupės „Adam and the Ants“ vadybininku, McLarenas įtikino gitaristą Matthew Ashmaną, bosistą Leigh Gormaną ir perkusininką Davidą Barbarossą palikti Adamo Anto grupę bei sukurti naują.
Po kelis mėnesius trukusių perklausų, į grupę buvo priimta, tuo metu dar paauglė, Annabella Lwin. Vienas Mclareno pažįstamas muzikantas Davidas Fishelis, kilęs iš Liverpulio, aptiko trylikametę Lwin, bedainuojančią vietiniame sauso valymo salone kartu su Stevie Wonder, transliuojamu per radiją. Priėmus Annabellą naujosios grupės skambesiu tapo jos „mergiško inkštimas“, lydimas Balio lopšinių, paplūdimio muzikos, pop melodijų ir Barbarossos Burundžio ritualinės muzikos inspiruotų tom-tom būgnų ritmikos sintezės.
Pirmuosiuose pasirodymuose, tarp nuolatinių grupės narių, buvo galima matyti ir lotynų muzikos autorių, prodiuserį Richardą Danielį Romaną bei Boyų Georgeą, tuomet žinomą kaip Leitenantas Lush’as. Vėliau, kai grupė „Culture Club“, kurioje dainavo Boyus Georgeas, išgarsėjo, McLarenas siekė įtraukti jį antruoju „Bow Wow Wow“ vokalistu, tačiau nuspręsta, kad Boyus „pernelyg laukinis“ šiam vaidmeniui.
1982 m. „Bow Wow Wow“ daina „Go Wild in the Country“ pirmą kartą pasiekė UK Top 10.
Labiausiai žinoma Jungtinėse Valstijose „Bow Wow Wow“ daina buvo „I Want Candy“ (perdainuota 1965 m. grupės „Strangeloves“ daina). Ji taip pat buvo panaudota vienam pirmųjų MTV muzikinių vaizdo klipų kurti. „I Want Candy“ iki šiol išlieka aktualia roko klasika, buvo nekartą panaudota įgarsinant kino filmus, žiniasklaidos ir reklamos projektus, pvz., tokius kaip 2005 m. Victoria’s Secret Fashion Show.
Iki 1983 m. grupė išleido tris LP ir turėjo pradėti pasaulinį turą, tačiau vidinės įtampos augo, be to grupės nariai buvo išsekę po intensyvaus turnė po JAV. O pailsėję vaikinai nusprendė išstumti iš grupės Annabellą, norėdami sukurti naują kolektyvą su gitaristo Ashmano vokalu. Naujoji grupė vadinosi „Chiefs of Relief“, grojo kartu su tokiomis grupėmis kaip „Max“, „Rams“ ir „Agent Provocateur“.
Ashmanas mirė 1995 m. nuo cukrinio diabeto komplikacijų, būdamas 35 metų amžiaus.
Gormanas tęsė sėkmingą veiklą kaip atlikėjas, kompozitorius ir muzikos prodiuseris.
1997 m. Lwin ir Gormanas paskelbė apie grupės veiklos atkūrimą ir ėmė ruoštis į tam pašvęstą turnė „Barking Mad“. Turas vyko 1997 ir 1998 m. kartu su pakviestais gitaristu Dave Calhoun ir būgnininku Eshan Khadaroo. Šio turo medžiaga kartu su remiksuotais senais „Bow Wow Wow“ kūriniais išleista albume „Wild in the U.S.A.“. Po šio turnė sėkmės buvo pranešama apie planus įrašyti naujų dainų ir net išleisti naują albumą.
Po to pasirodė „Eastern Promise“, vienas iš naujų kūrinių, 1998 m. įrašytas kartu su DJ Swedish Egil ir kurį laiką buvo dažnai grojamas „Kiss FM“ radijo stočių eteryje.
Daina „A Thousand Tears“ buvo įtraukta į filmo „Desperate But Not Serious“ garso takelį ir buvo atliekama kartu su kitomis neįrašytomis dainomis paskutiniuose „Bow Wow Wow“ koncertuose, tačiau jokių kitų naujų studijinių įrašų nepasirodė.
2003 m. rugsėjo 20 d. „Bow Wow Wow“ pasirodė scenoje festivalio „Inland Invasion“ metu, šį kartą su gitaristu iš Los Andželo Phil Gough ir būgnininku Adrianu Youngu iš amerikiečių grupės „No Doubt“. Po to grupė koncertavo 2006 m. kartu su 2005 m. naujai priimtu būgnininku Devinu Beamanu.
Polemika
Vienu metu buvęs „Bow Wow Wow“ leidėjas „EMI“, atsisakė remti kasetėje išleistą singlą „C30, C60, C90, Go“, neva skatinantį „namų įrašinėjimą“, kadangi B pusė buvo tuščia. Po antrojo grupės singlo „W.O.R.K.“ EMI nutraukė kontraktą su „Bow Wow Wow“.
Leidžiant albumą „See Jungle!“ kilo didelė sumaištis dėl ketinimo viršeliui panaudoti nuotrauką, kurioje grupės nariai nufotografuoti taip, kad imituotų įžymų Eduaro Manė paveikslą „Pusryčiai ant žolės“. Šioje nuotraukoje Lwin buvo nufotografuota visiškai nuoga ir nors jos poza nebuvo itin provokuojanti, Annabellai tuomet tebuvo 14 metų. Jos motina net inicijavo policijos tyrimą dėl amoralaus elgesio ir seksualinio išnaudojimo. Grupei buvo neleidžiama išvykti iš Jungtinės Karalystės, kol McLarenas neįrodė, kad neišnaudoja Lwin ir nepažadėjo nereklamuoti jos kaip sekso simbolio. Į susitarimą buvo įtraukta ir sąlyga nenaudoti apsinuoginusios Lwin nuotraukų albumų viršeliuose. Nepaisant to, kai kurios šio albumo versijos buvo leidžiamos su šia nuotrauka (RCA EP, 1981 m.). Albumas su ta pačia nuotrauka buvo leidžiami ir kai kuriose kitose Europos šalyse (pvz., Olandijoje), tačiau niekada Jungtinėje Karalystėje ar JAV. Dėl šios nuotraukos publikavimo Lwin beveik buvo pasiryžusi palikti grupę.
Diskusijos buvo kilusios ir dėl to ar „Adam and the Ants“, „Bow Wow Wow“ ir kitos to laiko britų grupės buvo inspiruotos Afrikos genčių muzikos, ar tiesiog plagijavo ją (pvz., „Royal Drummers of Burundi“ ar „The Zulus“). Manoma, kad kai Malcolm’as McLaren’as pradėjo konsultacijas su Adamu Antu kokia kryptimi jie turėtų eiti po „Dirk Wears White Sox“ jis davė Adamui ir jo grupei paklausyti World music įrašų iš kurių jie turėjo semtis įkvėpimo. Kai Adamą paliko jo komanda ir sukūrė „Bow Wow Wow“, jis panaudojo ankstyvuosius įrašus naujos savo grupės muzikai kurti. Visa tai baigėsi tuo, kad abiem grupėm įtakos turėjo McLareno pasiūlyti įrašai. Tarp minimų įrašų buvo kompozicija „Burundi Black“ atliekama „Burundi Beat“. 1981 m. ginčus dėl galimo plagijavimo, „New York Times“ straipsnyje komentavo Robertas Palmeris:
Taip pat buvo kaltinimų, kad „Bow Wow Wow“ plagijavo zulų šokių ir pop dainų melodijas, taip pat lyriką, kurią homonimiškai vertė į anglų kalbą. Kaip pavyzdys buvo pateikiamos eilutės iš „See Jungle“: „See Jungle! See Jungle! Go Join Your Gang, Yeah! City All over Go Ape Crazy!“ ir „Golly, Golly, Go Buddy. Hey i-yai-yo.“, tačiau anksčiau minėtame Palmer’io straipsnyje yra ir ginančių „Bow Wow Wow“ minčių:
Atsakydamas į visa tai, reklaminėje „RCA radio“ plokštelėje gitaristas Matthew Ashman’as aiškino:
Paveldas
„Bow Wow Wow“ iki šiol turi labai įžymių gerbėjų, įskaitant „Red Hot Chili Peppers“ ir „No Doubt“ narius. Anthony Kiedis įtraukė eilutę „Swimming in the sound of Bow Wow Wow“ į savo dainą „Suck My Kiss“ ir „Holy cow, Bow Wow Wow“ į „Right on Time“. Johnas Frusciante tvirtina kad Matthew Ashmanas įtakojo jo grojimą nuo tada kai jis grįžo į „Red Hot Chili Peppers“ devyniasdešimtųjų pabaigoje. Tai rodo ir gitara „Gretsch White Falcon“, kurią Frusciantas pasirinko, nusižiūrėjęs į Ashmaną.
Apie galimybę groti kartu su „Bow Wow Wow“ „No Doubt“ būgnininkas Adrianas Youngas sakė: „Tai svajonės išsipildymas, groti su grupe, kurią idealizuodamas aš užaugau. Jaučiuosi kaip vaikas grįžęs atgal į smėlio dėžę“.
Ieškodama stiliaus savo filmui „Marija Antuanetė“, kino režisierė Sofia Coppola sėmėsi įkvėpimo iš Annabellos. „Bow Wow Wow“ 2006 m. turo vadybininkė Nicole Powers sakė: „Stiliaus požiūriu Marija Antuanetė ir Annabella Lwin iš tiesų panašios. Paralelių galima įžvelgti ir tame, kad abi buvo merginos, kurias užgriuvo šlovė juokingai ankstyvame amžiuje“.
„Bow Wow Wow“ dainos „I want candy“, tiek garso įrašas, tiek vaizdo klipas, yra ilgalaikio garbinimo objektas tarp aštuoniasdešimtųjų pop kultūros entuziastų.
Grupė „Pretty Girls“ yra perdainavusi „Bow Wow Wow“ dainą „C30, C60, C90, Go“.
Andrius Zaviša
Andrius Zaviša (? – 1630 m.) – LDK valstybinis veikėjas. Minsko kaštelionas (nuo 1628).
Bow Wow Wow
Studijiniai albumai
(originali reklaminė („promo“) versija, platinama Malcolm’o McLaren’o specialiai sukurtu viršeliu)
Andrius Zaviša
Biografija
Kilęs iš bajorų Zavišų giminės, herbo „Labedz“ savininkas, Vitebsko kašteliono Merkelio Zavišos sūnus.
Mahavelis
Mahavelis − ilgiausia Šri Lankos upė (335 km).
Mahavelis išteka iš salos centro ir teka į šiaurę, į Bengalijos įlanką. Žemupys yra laivuojamas, plukdoma mediena. Prie upės pastatytos 6 hidroelektrinės.
Mahavelio intakai:
Berlyno konferencija
thumb|Berlyno konferencijos iliustracija iš „[[Allgemeine Illustrierte Zeitung“]] thumb|Žemėlapis, rodantis Europos valstybių kolonijas ir nepriklausomas valstybes Afrikoje 1885 m. thumb|Žemėlapis, rodantis Europos valstybių kolonijas ir nepriklausomas valstybes Afrikoje 1913 m., prieš [[Pirmasis pasaulinis karas|Pirmąjį pasaulinį karą]] Berlyno konferencija  – nuo 1884 m. lapkričio 15 d. iki 1885 m. vasario 26 d. Berlyne vykusi konferencija, kurios metu Europos valstybės išsidalino savo interesų zonas Afrikoje. Šis susitikimas yra laikomas naujojo imperializmo, kilusio XIX a., pradžia.
Oto von Bismarko suvienytoje Vokietijos imperijoje, Portugalijos iniciatyva buvo pradėtas naujas žemyno kolonizavimo etapas. Iki susitarimo 80% Afrikos buvo valdoma vietinių ar pagal vietinius papročius, tačiau po įvykusio Afrikos pasidalinimo buvo panaikintos beveik visos veikusios autonomijos ar savivaldos institucijos. Jų kontrolę perėmė europiečiai.
Konferencijos ištakos
XIX amžiuje Afrika europiečiams dar vis buvo nepilnai ištyrinėta teritorija pilna „baltųjų dėmių“. Dauguma Europos imperijų jau turėjo savo kolonijų šiame žemyne, tačiau jos driekėsi pakrantėmis, beveik neįsisavinant gilesnių teritorijų. Įsibėgėjanti pramonės revoliucija reikalavo vis daugiau resursų, kuriuos galėjo parūpinti užjūrio teritorijos. Kolonijų svarba augo, tuo pačiu didino Europos valstybių tarpusavio trintį dėl įtakos zonų.
1830 m. prancūzai užkariavo Alžyrą taip suduodami skaudų smūgį paskutiniems laisviesiems Berberų piratams.
1876 belgų karalius Leopoldas II pasinaudodamas paties įkurta Tarptautine Afrikos asociacija pradėjo didinti įtaką Centrinėje Afrikos dalyje ties pusiauju. Prisidengdami filantropiniais tikslais belgai įsitvirtino regione ir vėliau įkūrė Laisvąją Kongo valstybę. Šiame regione turėti įtakos norėjo ir kitos šalys, prancūzai 1881 m. įkūrė Brazavilio miestą. Jie kartu su portugalais labai prisidėjo ties Kongo imperijos žlugimo.
Prisidengdami pagalba Osmanų imperijai britai 1882 m. atvyko į Egiptą malšinti Urabi sukilimo. Galiausiai jie perėmė Egipto ir Sueco kanalo, kurį valdė iki II pasaulinio karo pabaigos, kontrolę.
Konferencija
Sustiprėjusi Vokietijos imperija prisidėjo prie įsibėgėjančių Europos valstybių kolonijų Afrikoje kūrimo lenktynių. Vokiečių pavėlavimas lėmė padidėjusią įtampą tarp jų ir kitų žemyną besidalinančių valstybių. Jai sumažinti ir buvo sukviestos 13 Europos valstybių (Austro-Vengrijos imperija, Belgija, Danija, Italija, Ispanija, Jungtinė Didžiosios Britanijos ir Airijos karalystė, Nyderlandai, Portugalijos karalystė, Prancūzija, Rusijos imperija, Osmanų imperija, Švedija-Norvegija, Vokietijos imperija) bei JAV delegatai į 1884 m. konferenciją Berlyne.
Berlyno konferencijos baigiamajame etape buvo pasirašytas aktas, kuriuo buvo priimta:
Įtakos zonos
miniatiūra|Karikatūra pašiepianti Afrikos problemų sprendimą Berlyno konferencijoje Valstybių įtakos zonos po konferencijos:
Japonų kalendorius
Japonijos kalendoriumi vadinamos dvi skirtingų kalendorių atmainos, naudotos Japonijoje.
Tradiciškai nuo VII a. šioje šalyje naudota Kinų kalendoriaus atmaina, kurios datos ir taisyklės visiškai sutapo su kinų kalendoriaus. Vienintelis skirtumas buvo metų žymėjimas: jie buvo skaičiuojami ne kiniškomis eromis (nianhao), o japoniškomis – nengo.
Nuo 1873 m. sausio 1 d. Japonija naudoja Grigaliaus kalendorių su vietiniais mėnesių pavadinimais. Vienintelis skirtumas nuo standartinio Grigaliaus kalendoriaus yra iki šiol tebenaudojamos eros nengo.
Metai
Iki Grigaliaus kalendoriaus įsigalėjimo Japonijoje buvo naudotos 3 skirtingos sistemos metams skaičiuoti:
Iš trijų paminėtų pirmieji du vis dar yra naudojami, tuo tarpu trečiasis buvo naudotas Japonijos imperijos laikotarpiu (nuo 1873 m. iki antro pasaulinio karo pabaigos).
Mėnesiai
Dabartiniai japonų kalendoriaus mėnesių pavadinimai verčiami „pirmas mėnuo“, „antras mėnuo“ ir t. t.
Arabiškų skaimenų vartojimas (pvz.: 3月 yra kovas) labai įprastas, beveik norma.
Mėnesio dienos
Kiekviena mėnesio diena turi pusiau sistemingą pavadinimą.
Arabiškų skaitmenų vartojimas (pvz.: 14日) yra įprastas, beveik norma.
Paskutinė mėnesio diena vadinama 晦日 misoka. Dabar labiau įprasta vartoti skaitmenis 28-31 pridėjus galūnę nichi. Bet misoka vis dar vartojama sutartyse. Paskutinė metų diena yra 大晦日 ōmisoka („Didžioji paskutinė diena“) ir vartojama iki dabar.
Metų laikų dienos
Tam tikros dienos turi pavadinimus, nes žymi metų laikų kaitą. 24 Sekki (二十四節気 Nijūshi sekki) yra 24 dienos, dalinančios mėnulio-saulės kalendorių į 24 vienodus tarpus. Zasecu (Zassetsu, 雑節) yra bendras terminas, nusakantis kitas metų laikų dienas nei 24 sekki. 72 Kō (七十二候 Shichijūni kō) dienos gaunamos papildomai padalinus 24 sekki metus iš trijų. Kai kurie pavadinimai (pvz.: Šunbun, Risšū and Tōdži) vartojami ir dabartinėje Japonijos kasdienybėje.
24 Sekki
Sekki gali varijuoti ±1 diena.
Rekord Bielsko-Biała (moterys)
Rekord Bielsko-Biała  – Lenkijos futbolo klubas iš Gdansko. Šis straipsnis apie moterų futbolo ekipą, kuri varžėsi stipriausiame šalies divizione.
Istorija
2007 m. suburta moterų komanda. Nuo 2018–2019 m. sezono rungtyniavo Pirmoje lygoje.
2021–2022 m. rungtyniavo aukščiausioje šalies lygoje. Užėmė dvyliktą vietą (iš dvylikos dalyvių) ir po sezono buvo perkeltos į žemesnį divizioną.
Sudėtis (2022 m.)
2022 m. vasario 8 d.
These Are the Ways
Kūrybinė grupė
Red Hot Chili Peppers
Black Summer
Daina pasiekė pirmąją vietą JAV „Billboard“ alternatyvios muzikos reitinge, tapdamas keturioliktuoju grupės singlu, pasiekusiu reitingo viršūnę. Iki tol nė viena grupė nebuvo to pasiekusi. „Black Summer“ laimėjo geriausio roko muzikos vaizdo klipo apdovanojimą 2022 m. MTV vaizdo klipų apdovanojimuose.
Kūrybinė grupė
Red Hot Chili Peppers
Papildomi muzikantai
Žmona ir vyras
Žmona ir vyras – 2017 m. Italijoje sukurta komedija.
Turinys
Andrėja ir Sofija susituokę 11 metų, turi 2 vaikus, tačiau jų santuoką ištiko krizė. Gydytojas Andrėja darbe eksperimentuoja su nauju kompiuteriu, kurio tikslas – skaityti kito žmogaus mintis. Vieną vakarą jis parsineša kompiuterį namo ir pasiūlo išmėginti žmonai. Bandymo metu įvyksta trumpas jungimas ir susikeičia sutuoktinių asmenybės. Atsidūrę vienas kito kūne, jie priversti ne tik gyventi svetimus gyvenimus, eiti į darbus ir būti svetimoje aplinkoje, tačiau taip pat susiduria ir su paslaptimis, kurias turėjo kitas sutuoktinis...
Nemirtingasis (filmas)
Nemirtingasis  – 2019 m. sukurtas filmas, plėtojantis paralelinę siužeto liniją su serialo „Gomora“ 3-iuoju sezonu.
Turinys
Pašautas savo boso Dženaro Savastano, mafijos smogikas Čiro išgyveno ir buvo priglaustas kito mafijos boso, dono Anjelo. Šis išsiunčia Čiro į Rygą kontroliuoti narkotikų tiekimo į Latviją. Čia italai yra dirba su vietine rusų mafija, tačiau latviai nori juos pervilioti į savo pusę. Čiro sutinka savo vaikystės „didvyrį“ Bruno, į kurį kažkada norėjo būti panašus ir kuris jį supažindino su nusikaltėlių pasauliu. Dabar Bruno užsiima prabangių drabužių klastočių platinimu ir dirba išvien su grupe italų, kuriuos Čiro pasitelkia sau į pagalbą.
Susidorojęs su latviais, metus Čiro sėkmingai vysto „verslą“ su rusais. Vieną dieną Bruno pareiškia ketinantis pasitraukti ir grįžti į Italiją. Netrukus įvyksta latvių mafijos antpuolis, kurio metu pagrobiama visa kokaino siunta. Rusai pareikalauja, kad Čiro pats išspręstų problemą, o italus palieka įkaitais, išleisdami su juo vienintelį Bruno.
Feliksas Charlenskis
Feliksas Adauktas Charlenskis – Kijevo pakamaris 1580-1600, Kijevo vėliavininkas 1570-1580, karaliaus rūmininkas 1568 metai.
Pasiuntinys nuo Kijevo vaivadijos į 1576/1577, 1585, 1598 metų seimus.
Janas Golskis
Janas Golskis (Gulskis) (m. 1613 m.) – bajoras, Trembovelsko vaiskis, Haličo ir Kameneco kaštelionas. Stanislavo Golskio brolis.
Buvo Januvo Trembovelio, Bučačo, Podgaicų ir Čortkovo valdytojas.
Beikerso krioklys
Krioklio aukštis yra apie 20 m. Jis pavadintas sero Samuelio Beikerso (Samuel Baker) vardu, garsaus keliautojo, kuris atrado krioklį 1845 m., garbei.
Oziorskas (Čeliabinskas)
Oziorskas  – uždaras miestas Rusijoje, Čeliabinsko srityje. Tarp keturių ežerų įkurtas miestas aptarnauja branduolinę pramonę, todėl yra uždaras. Įkurtas 1945 m. Iki 1966 m. vadinosi Čeliabinskas-40, iki 1994 m. – Čeliabinskas-65.
Veikia branduolinio kuro perdirbimo gamykla Majak, konstrukcijų branduolinei pramonei gamintojas Pietų Uralo statybos valdyba. Apylinkės užterštos radionuklidais (Kyštymo avarija, Karačiajaus ežeras, Majak).
Paraboloidas
thumb|250px|Paraboloidas
Paraboloidas (parabolė + gr. eidos – pavidalas), paviršius, kurį sudaro judanti parabolė, kurios viršūnė slenka kita parabole, kai abiejų parabolių plokštumos lieka statmenos. Jei ašys vienodos krypties, tai gaunamas elipsinis paraboloidas, jei priešingų krypčių – hiperbolinis paraboloidas.
Apibūdinamas lygtimis, kurių kanoninė forma yra tokia:
Priklausomai nuo to, ar lygties kvadratiniai nariai (turintys kvadratinius kintamuosius, čia pažymėti kaip x ir y) turi atitinkamai tuos pačius ar skirtingus ženklus, keičiasi paraboloido tipas.
Hiperbolinis paraboloidas
dešinėje|200x200px miniatiūra| Hiperbolinį paraboloidą iliustruojantis paviršius Paraboloidas yra hiperbolinis, kai jo kanoninės lygties kvadratiniai nariai yra priešingo ženklo:
Dėl savo išvaizdos hiperbolinis paraboloidas taip pat dažnai vadinamas balno paviršiumi.
Elipsinis paraboloidas
Paraboloidas yra elipsinis, kai jo kanoninės lygties kvadratiniai nariai turi tą patį ženklą:
Atskiru atveju, jeigu a = b, elipsinis paraboloidas vadinamas sukimosi paraboloidu, tai yra paviršius, susidaręs sukant parabolę aplink savo simetrijos z ašį.
Tippa My Tongue
Kūrybinė grupė
Red Hot Chili Peppers
Max Klinger
thumb|right|180px| Maksas Klingeris apie 1900 m. Maksas Klingeris (, 1857–1920 m.) – Vokietijos tapytojas, grafikas ir skulptorius. Simbolistas. M. K. Čiurlionio muziejuje Kaune eksponuojamas jo paveikslas „Daktaro Hermano Heinricho von Meyerio (?) portretas“.
Patėvis (filmas)
Patėvis – 1981 m. Prnacūzojoje sukurta komiška drama, nominuota Kanų kino festivalyje.
Max Klinger
Biografija
Maksas Klingeris gimė 1857 m. vasario 18 d. Leipcige. Mokėsi Karlsrūjėje vadovaujamas Karl Gussow (1843–1907), ir 1875 m. persikėlė mokytis į Berlyną vietos dailės akademijoje. Joje jis susidraugavo ir kartu dirbo vienoje studijoje su Christian Krohg (1852−1925). M. Klingeris pagarsėjo serija piešinių „Pirštinės paieškos parafrazė“, 1878 m. pademonstruotų Berlyno dailės akademijoje. Ši serija publikuota 1881 m. grafikos forma. Joje su seksualine potekste vaizduojami jauno vyro nuotykiai su pamesta moters pirštine. 1883−86 m. M. Klingeris gyveno Paryžiuje, 1884 m. publikuota jo grafikos serija „Gyvenimas“, palietusi prostitucijos temą. Dailininkas daug keliavo, gyveno Romoje, 1893 m. grįžęs į Vokietiją apsistojo Leipcige. Jo kūrybai būdingos gyvenimo ir mirties temos.
Garsiausiu M. Klingerio tapybos kūriniu tapo didelių matmenų „Pario teismas“ (1885−87, Vienos meno istorijos muziejuje), kurio rėmas įtrauktas į bendrą dekoratyvinę kūrinio schemą. Skulptūroje M. Klingeris eksperimentavo su polichromine skulptūra. Garsiausia jo skulptūra įvardijamas „Betchovenas“ (1899−1902, Leipcigo dailės muziejuje). Dailininkas dirbo su baltu ir spalvotu marmuru, bronza, dramblio kaulu, alebastru. Maksas Klingeris labiausiai pagarsėjo savo grafika. Be minėtų, pažymėtinos jo serijos „Ieva ir ateitis“ (1880). „Meilė“ (1887), „Apie mirtį I“ (1889), „Bramso fantazijos“ (1894), „Apie mirtį II“ (1898–1909). M. Klingeris savo grafikos kūriniais laikomas siurrealizmo pirmtaku, jis paveikė Giorgio de Chirico, Max Ernst, Salvador Dali ir Käthe Kollwitz kūrybą. Maksas Klingeris mirė 1920 m. liepos 5 d. Naumburgo Grosjenos priemiestyje.
Patėvis (filmas)
Turinys
Pagrindinio herojaus, ne itin sėkmingo pianisto Remi žmona žūna automobilio avarijoje ir vyras lieka vienas su žmonos dukterimi iš jos ankstesnių santykių, 14-mete Merion. Pradžioje merginą pasiima jos tikrasis tėvas Čarlis, sergantis priklausomybe nuo alkoholio. Merion palieka jį ir grįžta pas Remi. Po kurio laiko merginai diagnozuojama anemija ir ji su tėvu išvyksta į kalnus, tačiau grįžusi vėl susitinka remi. Tarp jų užsimezga intymus ryšys ir Merion persikrausto gyventi pas patėvį, tačiau kuomet jis susidomi pianiste Šarlote, Merion jį palieka ir grįžta pas tikrąjį tėvą...
Tirkiliškiai (Kaunas)
Tirkiliškiai – Kauno miesto teritorija, prie pietvakarinio Kauno miesto pakraščio, į pietvakarius nuo Kazliškių. Buvusi šiaurinė Tirkiliškių kaimo dalis. Vakaruose eina magistralinis kelias. Tirkiliškių dvaro sodyba.
miniatiūra|250px|left|Bevardis upelis tarp namų miniatiūra|250px|left|Gatvėje prie Tirkiliškių dvaro
William Chiroque
Viljamas Medardas Čirokė Tavara (William Medardo Chiroque Tavara; g. 1980 m. kovo 10 d.) – Peru futbolininkas, rungtyniaujantis puolėjo arba atakuojančio saugo pozicijoje. Peru klubo „Juan Aurich“ žaidėjas.
Čirokė visą savo karjerą praleido įvairiuose Peru klubuose.
Vaduco pilis
thumb|right|250px|Vaduco pilis Vaduco pilis  – Lichtenšteino princo rūmai ir oficiali rezidencija. Piliai pavadinimas skirtas nuo šalies sostinės Vaduco, esančios kalno papėdėje.
Pilies bergfrydas ir rytinė dalis yra seniausi, pastatyti XII a. Pilies bokšto sienų storis vietomis siekia 4 m. Viduramžiais buvo pastatyta Šv. Onos koplyčia. Pagrindinis jos altorius yra vėlyvosios gotikos stiliaus. 1499 m. vykusio Švabijos karo metu Senoji konfederacija pilį sudegino. Vakarinė pilies dalis buvo išplėsta 1613–1640 m.
Pilį 1712 m. įsigijo Lichtenšteino princo šeima. Kaip tik šiuo metu imperatorius Karolis VI prisidėjo prie Lichtenšteino kunigaikštystės įkūrimo.
Nuo 1904 iki 1920 m. pilis sulaukė didelių restauracijos darbų. Nuo 1938 m. pilis yra Lichtenšteino kunigaikštystės valdovų rezidencija. Kadangi pilyje gyvena princai, ji nėra atvira turistų lankymui.
Klaipėdos miesto savivaldybės Imanuelio Kanto viešoji biblioteka
Klaipėdos miesto savivaldybės Imanuelio Kanto viešoji biblioteka – pagrindinė biblioteka Klaipėdos miesto savivaldybėje.
Istorija
Bibliotekos įsteigimo iniciatorius buvo 1919 m. Klaipėdoje įkurta Liaudies švietimo sąjunga, siekusi Klaipėdos krašte sudaryti palankias sąlygas vokiečių kultūrai. 1920 m. miesto savivaldybė atidarė viešąją biblioteką Liepojos g. 36 (dabar H. Manto g. 20). Spalio 4 d. atidaryta skaitykla, gruodžio 1 d. – abonementas. Pirmoji biblioteka užėmė vos tris kambarius. 1936 m. biblioteka perkelta į erdvesnes patalpas - į Hermano Gerlacho namą, kuris tuomet buvo jo našlės Marie rezidencija. Pastate buvo įrengtas keltuvas knygoms, kuris iki šiol išsaugotas. Dabar šiame pastate veikia Klaipėdos apskrities Ievos Simonaitytės viešoji biblioteka. 1939 m. į biblioteką atgabentas ir Klaipėdos miesto archyvas.
Sovietmečiu biblioteka keliskart perkelta į naujas patalpas, kol įsikūrė dabartiniame pastate Turgaus g. 8. 1977 m. kuriant centralizuotą sistemą Klaipėdoje buvo 11 masinių bibliotekų. Seniausia miesto masinė biblioteka tapo centrine.
Padaliniai
Biblioteka 2022 m. gegužę turėjo 16 padalinių:
Nesiartink prie manęs
Nesiartink prie manęs – 2013 m. Italijoje sukurta komedija. Juosta yra 2011 m. prancūzų filmo „La chance de ma vie“ perdirbinys.
Marco D‘Amore
Marco D‘Amore (g. 1981 m. birželio 12 d. Kazertoje) – italų aktorius ir režisierius, geriausiai žinomas vaidmeniu kriminaliniame TV seriale „Gomora“ ir filme „Nemirtingasis“.
Biografija
Išgarsėjęs Mafijos smogiko vaidmeniu seriale „Gomora“, 2019 m. režisavo trilerį „Nemirtingasis“, kuriame pasakojami paraleliniai įvykiai po 3-ojo serialo sezono.
Valerijus Leontjevas
Valerijus Leontjevas (, g. 1949 m. Kovo 19 d. Ust Usa) – rusų ir tarybinis estrados artistas, dainininkas ir kino aktorius, Rusijos Federacijos liaudies artistas (1996 m.).